Podmienky a štruktúra zmluvy:

**I. „VZOR NÁVRHU ZMLUVY O SERVISNEJ ČINNOSTI“**

**Uchádzač doplní identifikačné údaje poskytovateľa, bod 5.1, 9.2 a 9.3, do predloženej Zmluvy o servisnej činnosti:**

**Zmluva o servisnej činnosti č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „zmluva“)

 **Objednávateľ:** **Univerzitná nemocnica Martin**

 Sídlo: Kolárova 2, 036 59 Martin, Slovenská republika

 V zastúpení: Rada riaditeľov v zložení:

 MUDr. Dušan Krkoška, PhD., MBA – generálny riaditeľ

 doc. MUDr. Dalibor Murgaš, PhD. – medicínsky riaditeľ

 Ing. Stanislav Škorňa – ekonomický riaditeľ

 V mene organizácie sú oprávnení konať najmenej dvaja členovia štatutárneho orgánu spoločne.

 IČO: 00 365 327

######  DIČ: 2020598019

######  IČ DPH: SK2020598019

 Bankové spojenie: Štátna pokladnica

 Číslo účtu: 7000281377/8180

 IBAN: SK84 8180 0000 0070 0028 1377

 BIC/SWIFT: SPSRSKBAXXX

 (ďalej len „objednávateľ“)

 **Poskytovateľ:**

 Obchodné meno: ...............................................

 Sídlo: ...............................................

 V zastúpení: ...............................................

 IČO: ...............................................

######  DIČ: ...............................................

######  IČ DPH: ...............................................

######  Bankové spojenie: ...............................................

 Číslo účtu: ...............................................

 IBAN: ...............................................

 BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či predávajúci je alebo nie je platcom DPH.*

 (ďalej len „poskytovateľ“)

objednávateľ a poskytovateľ ďalej spoločne aj *„zmluvné strany“* alebo jednotlivo

*„zmluvná strana“*

Zmluvné strany uzatvárajú zmluvu o servisnej činnosti na poskytnutie predmetu zmluvy „Oprava a údržba rádioterapeutických prístrojov Varian“ (ďalej len: „zmluva“), ktorej obstaranie je v súlade s § 112 až § 114 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

**Čl. I.**

**Predmet zmluvy**

1.1 Predmetom zmluvy je záväzok poskytovateľa vykonávať pre objednávateľa servisné výkony, pravidelnú údržbu a ďalšie úkony pre zabezpečenie bezpečného chodu zariadení v zmysle bodu 1.2 tohto článku.

1.2 Zoznam zariadení zdravotníckej techniky (ďalej len „zariadenia“), na ktorých budú vykonávané činnosti v zmysle článku I. bodu 1.1. tejto zmluvy vrátane ceny za paušálne služby tvorí Prílohu č. 1 tejto zmluvy.

1.3 Rozsah činností ktoré sú predmetom tejto zmluvy:

1. všetky bežné práce spojené s opravami zariadení firmy Varian,
2. elektrické revízie 1x ročne v zmysle platných právnych predpisov,
3. 3x ročne periodická preventívna údržba zariadení (PMP/PMI) podľa pokynov výrobcu, zoznam vykonávaných činností pre PMI tvorí Prílohu č. 2 tejto zmluvy.

1.4 Servis poskytovaný v rámci tejto zmluvy nezahŕňa:

1. špecifické zmeny požadované objednávateľom,
2. opravy alebo služby, nutné vykonať v dôsledku chybnej, nedbalej či zlej obsluhy zariadenia vrátane nedodržania prevádzkových a údržbových inštrukcií výrobcu,
3. inštaláciu, presun, modifikáciu, rekonfiguráciu, deinštaláciu zariadenia,
4. služby v dôsledku zmien vykonávaných na zariadení objednávateľom,
5. služby potrebné vykonať v dôsledku neoprávnených zásahov do zariadenia,
6. servis periférnych zariadení ako chladiče vody, sieťové stabilizátory, kompresory, lasery a pod.,
7. softvérové modifikácie (upgrade) z dôvodu vynútenej výmeny hardvéru IT komponentov (PC, servery),
8. dodávky náhradných dielov (ďalej len „ND“).

**Čl. II.**

**Povinnosti objednávateľa**

2.1 Objednávateľ je povinný poskytnúť poskytovateľovi potrebnú súčinnosť pri vykonávaní predmetu zmluvy, najmä umožniť mu prístup k zariadeniam v dohodnutom čase.

2.2 Objednávateľ ustanoví osoby zodpovedné za technické veci, ktoré budú oprávnené nahlasovať poruchy zariadení a schvaľovať a podpisovať servisný záznam (ďalej len „zodpovedná osoba“)

2.3 Objednávateľ bude dodržiavať inštrukcie výrobcu k používaniu zariadení uvedených v čl. I. bod 1.2 tejto zmluvy.

2.4 Objednávateľ bude používať výlučne príslušenstvo a náhradné diely dodávané poskytovateľom alebo poskytovateľom písomne autorizovaným distribútorom.

2.5 Objednávateľ nebude inštalovať softvér z iného zdroja na počítače zariadení dodaných poskytovateľom. Pridávanie a používanie výrobcom neschváleného softvéru narušuje konfiguráciu systému a prináša riziko narušenia jeho správnej funkcie.

2.6 Objednávateľ nebude meniť žiadne nastavenia operačného systému na počítačoch dodaných poskytovateľom.

2.7 Objednávateľ po dobu servisu, kontrol a skúšok na svojom pracovisku zabezpečí prítomnosť zodpovedného pracovníka (aj prípadne po riadnej pracovnej dobe) a poskytne dokumentáciu, súvisiacu s prevádzkou zariadení uvedených v čl. I bod 1.2 tejto zmluvy.

2.8 Objednávateľ zabezpečí , aby zariadenie bolo k dispozícii pracovníkom poskytovateľa na vykonanie servisných prác a preventívnych prehliadok bez časových strát.

2.9 Objednávateľ zabezpečí , aby žiadne tretie osoby nevykonávali neautorizované zásahy do zariadení. V opačnom prípade poskytovateľ nezodpovedá za žiadne škody, ktoré tým objednávateľovi vzniknú a je oprávnený odstúpiť od tejto zmluvy.

2.10 Objednávateľ bude používať zariadenia v súlade s návodom na použitie a zabezpečí, aby zariadenia pracovali v teplotných a klimatických podmienkach definovaných v technickej dokumentácii výrobcu ako odporúčané. Pri nedodržaní tejto podmienky objednávateľ zodpovedá v plnej výške za škodu spôsobenú na technickom vybavení zariadení.

**Čl. III.**

**Povinnosti poskytovateľa**

3.1 Poskytovateľ je povinný vykonávať všetku servisnú činnosť potrebnú pre chod zariadení. Poskytovateľ sa zaväzuje, že vždy 3x ročne vykoná preventívnu prehliadku a prípadné nastavenie mechanických parametrov zariadenia podľa pokynov výrobcu (PMP/PMI). O vykonanej kontrole poskytovateľ vypracuje protokol, ktorý v elektronickom vyhotovení odovzdá objednávateľovi ako súčasť servisného výkazu.

3.2 Poskytovateľ je povinný vykonávať opravy a údržbu zariadení podľa potrieb na základe požiadavky objednávateľa. Na tento účel je poskytovateľ povinný určiť kontaktné osoby. Zmluvná doba nástupu na opravu začína plynúť hodinou prijatia písomnej správy o poruche prístroja (Hlásenka o poruche prístroja). Doba nástupu a podmienky sprevádzkovania prístroja sú nasledovné:

|  |  |
| --- | --- |
| Doba nástupu na opravu, ak je porucha hlásená do 8:00 hod ráno v pracovný deň | Do 6 hodín |
| Doba nástupu na opravu, ak je porucha hlásená po 8:00 hod v pracovný deň | Do 24 hodín |
| Sprevádzkovanie zariadenia od nástupu na opravu, akpotrebné ND sú na sklade objednávateľa alebo zhotoviteľa | Do 48 hodín od nástupu servisného technika na opravu |
| Sprevádzkovanie zariadenia od nástupu na opravu, ak potrebné ND je nutné objednať v zahraničí. Pozn. Nevzťahuje sa na opravy, súvisiace s otvorením vákuových častí a opravu serverov u ktorých je uvedenie do prevádzky možné najskôr do 20 pracovných dní od začatia opravy a obdržania objednávky na náhradné diely resp. nové komponenty.Taktiež sa nevzťahuje na opravy, ktorých záverom bude nemožnosť sfunkčnenia zariadenia z dôvodu technickej zastaranosti a nedostupnosti ND od výrobcu z titulu ukončenia servisnej podpory výrobku. | Do 3 dní od dodávky ND zo zahraničia na sklad zhotoviteľa, najneskôr však 5 pracovných dní od obdržania objednávky na ND od objednávateľa. |

3.3 O vykonaní pravidelnej servisnej prehliadky, opravy alebo údržby vyhotoví servisný technik poskytovateľa servisný výkaz (ďalej len „výkaz“ -). Výkaz musí obsahovať najmä tieto údaje: čas trvania prehliadky, opravy alebo údržby, popis vykonaných prác PMI checklist – formulár výrobcu, stav prehliadaných zariadení, podpis servisného technika poskytovateľa a zodpovedného zástupcu objednávateľa a v prípade potreby spotrebovaný materiál a  zoznam náhradných dielov na objednanie. Zodpovedný zástupca objednávateľa svojím podpisom potvrdí správnosť údajov uvedených vo výkaze. Výkaz bude vyhotovený a podpísaný v elektronickej forme s elektronickým podpisom **(****el. podpis v súlade so zákonom č. 272/2016 Z. z. o dôveryhodných službách)** a rozoslaný zodpovedným pracovníkom objednávateľa a poskytovateľa. Výkaz môže byť vo výnimočných prípadoch vyhotovený v štyroch exemplároch, pričom každá zo zmluvných strán dostane dva exempláre. Výkaz tvorí podklad pre fakturáciu.

3.4 Poskytovateľ je povinný pri vykonávaní predmetu zmluvy postupovať s odbornou starostlivosťou prostredníctvom riadne kvalifikovaných pracovníkov - servisných technikov.

Uvedená cena je konečná.

3.5 Poskytovateľ sa zaväzuje, že po celú dobu platnosti zmluvy bude disponovať dostatočným množstvom náhradných dielov a technických pomôcok potrebných k vykonávaniu servisných zásahov.

3.6 Poskytovateľ sa zaväzuje, že služby na základe tejto zmluvy budú vykonávať výlučne riadne vyškolení a autorizovaní servisní technici.

3.7 Poskytovateľ je povinný aspoň jeden týždeň pred servisným zásahom, ktorý bude mať za následok zmenu konfigurácie alebo funkcie zariadenia (napr. povinný upgrade), o chystanom zásahu písomne informovať objednávateľa.

3.8 Poskytovateľ zabezpečí, aby jeho pracovníci pred začatím každej práce na zariadeniach, uvedených v tejto zmluve, upovedomili o svojom príchode určeného zástupcu (zástupcov) objednávateľa

**Čl. IV.**

**Miesto výkonu predmetu zmluvy**

4.1 Miestom vykonávania predmetu zmluvy je: **Univerzitná nemocnica Martin, Onkologické centrum, Kollárová 2, 036 59 Martin, Slovenská republika.**

**Čl. V.**

**Cena a platobné podmienky pri pozáručnom servise**

5.1 Za vykonanie pozáručných prác na zariadeniach v zmysle čl. I bod 1.2 v rozsahu a za podmienok uvedených v čl. III tejto zmluvy sa zjednáva **celková paušálna mesačná cena vo výške**:

CENA v EUR bez DPH ....................... EUR

DPH 20 % ....................... EUR

CENA v EUR vrátane DPH ....................... EUR

**celková cena za výkon servisu, za obdobie 36 mesiacov vo výške:**

CENA v EUR bez DPH ............................. EUR

DPH 20 % ............................. EUR

CENA v EUR vrátane DPH ............................. EUR

Kalkulácia zmluvnej ceny tvorí Prílohu č.1 tejto zmluvy.

5.2 V cene za paušálny servis sú zakalkulované: práca, cestovné náklady bez obmedzenia, telefónne konzultácie. V cene nie sú zahrnuté náhradné diely, spotrebný materiál a tiež práce na odstraňovaní poruchy, pokiaľ táto bola spôsobená živelnou pohromou (napr. požiar, zaplavenie), odcudzením časti zariadenia, neodbornou obsluhou alebo nevhodnými klimatickými podmienkami prevádzky zariadenia.

Iné náklady ako kilometrovné, ubytovanie, parkovné účtované nebudú.

5.3 **Cena za poskytnuté služby bude objednávateľom hradená v  mesačných platbách** a to na základe daňového dokladu – faktúry, vystavenej poskytovateľom k poslednému dňu prebiehajúceho kalendárneho mesiaca. Splatnosť faktúr je **60 kalendárnych dní** od ich doručenia objednávateľovi.

5.4 Na potrebné náhradné diely v celkovej cene viac ako 100,00 EUR bez DPH vypracuje poskytovateľ cenovú ponuku najneskôr do 24 hodín od ich zadefinovania servisným technikom, ktorú odošle v písomnej resp. elektronickej forme objednávateľovi na odsúhlasenie. Odsúhlasením sa rozumie vystavenie samostatnej objednávky na náhradné diely objednávateľom. Náhradné diely použité v rámci opravy alebo preventívnej prehliadky, budú fakturované v zmysle objednávky samostatnými faktúrami so splatnosťou **60** dní od doručenia objednávateľovi. Vymenené náhradné diely sú majetkom objednávateľa.

5.5 Faktúra musí obsahovať náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov.

5.6 V prípade, že faktúra nebude obsahovať všetky náležitosti uvedené v tejto zmluve, objednávateľ je oprávnený vrátiť ju poskytovateľovi na jej opravu alebo doplnenie. V takom prípade začne plynúť nová lehota splatnosti doručením faktúry so všetkými náležitosťami.

5.7 Poskytovateľ sa zaväzuje, že bez písomného súhlasu objednávateľa nepostúpi svoju peňažnú pohľadávku ani jej časť, ktorá vznikne z tejto zmluvy iným tretím osobám. Postúpenie pohľadávky zo strany poskytovateľa tretej osobe bez súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci súhlas MZ SR..

**Čl. VI.**

**Sankcie**

6.1 V prípade omeškania objednávateľa s úhradou faktúry má poskytovateľ právo na uplatnenie úroku z omeškania podľa nariadenia vlády č. 21/2013 Z.z. v platnom znení z nezaplatenej ceny riadne vykonaného a fakturovaného predmetu zmluvy.

6.2 V prípade porušenia povinností podľa článku III. bod 3.2 tejto zmluvy má objednávateľ voči poskytovateľovi právo účtovať peňažnú pokutu

1. vo výške 50,00 EUR za každú začatú hodinu omeškania poskytovateľa s nástupom na opravu,
2. vo výške 500,00 EUR za každý i začatý deň omeškania poskytovateľa s odstránením poruchy zariadenia.

 **Čl. VII.**

**Záruka**

7.1 Poskytovateľ poskytuje záruku na vykonané servisné práce v dĺžke 6 mesiacov. Táto záruka sa vzťahuje len na prácu súvisiacu s vymenenými súčiastkami a komponentmi s výnimkou spotrebného materiálu.

**Čl. VIII.**

**Platnosť zmluvy**

8.1 Zmluva sa uzatvára na dobu **36 mesiacov** od jej účinnosti.

8.2 Zmluva môže byť ukončená:

1. dohodou zmluvných strán,
2. výpoveďou bez udania dôvodu v 2-mesačnej výpovednej lehote, ktorá začína plynúť prvým dňom mesiaca nasledujúceho po doručení výpovede druhej zmluvnej strane.

**Čl. IX.**

**Komunikácia medzi zmluvnými stranami**

9.1 Zmluvné strany sa dohodli, že akékoľvek bežné oznamy, objednávky a reklamácie, prípadne iná komunikácia zmluvných strán bude uskutočňovaná písomnou formou, t.j. doporučeným listom, listom alebo elektronickou poštou.

9.2 Požiadavky na servisný zásah budú poskytovateľovi zasielané výlučne elektronickou formou cez adresu ...............................................*(doplní uchádzač).* Objednávateľ dostane obratom automatické spätné potvrdenie o prijatí Hlásenia o poruche formou e-mailu.

9.3 Pre zmluvné úkony tejto zmluvy platia nasledovné kontaktné adresy a osoby:

**Za poskytovateľa**

Obchodné meno: ..................................................

Sídlo: ..................................................

Tel. ..................................................

Zodpovedná osoba

pre veci administratívne: ..................................................

pre veci technické: ..................................................

ďalší servisní technici: ..................................................

..................................................

..................................................

**Za objednávateľa**

Obchodné meno: Univerzitná nemocnica Martin

Sídlo: Kollárová 2, 036 59 Martin

Tel: +421 43 4203529

Zodpovedná osoba

pre veci administratívne: Viera Patušová, patusova@unm.sk

pre veci technické: RNDr. Zdenka Záborská

 Ing. Peter Muríň

 Ing. Jozef Novák

**Čl. X**

**Subdodávatelia a osobitné povinnosti poskytovateľa**

10.1 Poskytovateľ pri plnení predmetu zmluvy špecifikovaného v čl. I tejto zmluvy využije subdodávateľov uvedených v prílohe č. 3 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny objednávateľom. Poskytovateľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Objednávateľ zašle písomné stanovisko (súhlas/nesúhlas) poskytovateľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Poskytovateľ sa zaväzuje na požiadanie objednávateľa predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť poskytovateľa za plnenie predmetu zmluvy. Poskytovateľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné výkony, opomenutia alebo zlyhania.

10.5 Poskytovateľ a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak objednávateľ zistí, že subdodávateľ nie je zapísaný v registri, vyzve poskytovateľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby poskytovateľ navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Záverečné ustanovenia**

11.1 Zmluva nadobúda platnosť dňom jej podpisu a účinnosť dňom nasledujúcim po dni jej zverejnenia v Centrálnom registri zmlúv

11.2 Právne vzťahy neupravené touto zmluvou sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi platnými v SR.

11.3 Táto zmluva môže byť zmenená alebo doplnená len formou písomných očíslovaných dodatkov podpísaných oprávnenými zástupcami oboch zmluvných strán.

11.4 Zmluva je vyhotovená v 4 (štyroch) vyhotoveniach. Každá zo zmluvných strán si ponechá 2 (dve) vyhotovenia.

11.5 Poskytovateľ súhlasí so zverejnením zmluvy v Centrálnom registri zmlúv na portáli Úradu vlády SR v plnom rozsahu.

11.6 Neoddeliteľnou súčasťou tejto Zmluvy o servisnej činnosti je

Príloha č. 1 Zoznam zariadení zdravotníckej techniky a cena za paušálne služby

Príloha č. 2 Zoznam vykonávaných činností pre PMI

Príloha č. 3 Identifikácia subdodávateľov

11.7 Zmluvné strany prehlasujú, že si zmluvu prečítali, jej obsahu porozumeli a na znak súhlasu ju vlastnoručne podpísali.

V Martine, dňa: .................................... V .......................... , dňa: ......................

**Za objednávateľa: Za poskytovateľa:**

 Meno: .................................................

 Funkcia: ..............................................

Podpis: ...................................... Podpis: .................................................

Podpis: ......................................

**Príloha č. 1 zmluvy – Zoznam zariadení zdravotníckej techniky a cena za paušálne služby**

* zoznam zariadení zdravotníckej techniky vrátane špecifikácie predmetu zmluvy v zmysle *C. Opis predmetu zákazky*
* kalkulácia zmluvnej ceny v zmysle *D. Spôsob určenia ceny*

**Príloha č. 2 k zmluve – Zoznam vykonávaných činností pre PMI**

Zoznam úkonov periodickej preventívnej kontroly – PMP/PMI

HE CLINAC + OBI

Kontrola chybových hlásení v Event Log a počiatočná kontrola výstupu

Test zálohovacieho počítadla MU

Príprava zariadenia na kontrolu

Kontrola núdzových vypínacích tlačidiel

Kontrola funkčnosti núdzového spúšťacieho systému stola a jeho batérií

Kontrola funkčnosti prietokových snímačov chladenia

Kontrola vodného systému a vyčistenie malých filtrov

Vyčistenie všetkých vzduchových filtrov

Vyčistenie a kontrola ovládacej konzoly

Vyčistenie a kontrola stojanu

Vyčistenie a kontrola modulátora

Vyčistenie a kontrola gantry

Kontrola hadíc vodného chladenia

Ošetrenie vodného systému / výmena vodného filtra

Výmena vody v internom systéme chladenia 1x ročne

Kontrola funkčnosti chladiacich ventilátorov

Kontrola pneumatického systému

Porovnanie parametrov vodného systému chladenia

Porovnanie parametrov B-magnetu

Porovnanie parametrov solenoidu pre klystrón

Porovnanie parametrov pre FR driver a klystrón

Overenie nastavenia spínacích bodov plynu SF6

Overenie obvodu proti prehriatiu prístroja

Saturácia klystrónu

Kontrola hladiny oleja v pulznom transformátore

Kontrola napnutia reťaze pre pohon gantry

Kontrola spojky pohonu gantry / dotiahnutia prevodovky

Kontrola uchytenia protizávažia

Kontrola mechanizmu odčítania polohy gantry

Kontrola káblov , vodných hadíc a kĺbov chladenia v gantry tuneli

Kontrola všetkých pneumatických ventilov

Porovnanie parametrov na cievke B-magnetu

Overenie prúdov a napätí pre vákuové pumpy

Porovnanie napätí pre solenoid urýchľovacej štruktúry

Kontrola prepínača energií a jeho funkčnosti

Kontrola uchytenia tieniacich olovených kusov v okolí B-magnetu

Kontrola targetu a jeho funkčnosti

Kontrola karuselu filtrov

Premazanie ložiska karuselu filtrov - príležitostne

Kontrola výstražných svetiel gun-driveru a funkčnosti vysokonapäťového relé

Kontrola a vyčistenie gun-driveru

Porovnanie parametrov gun-driveru

Kontrola vysokonapäťového relé v modulátore a jeho funkčnosti

Porovnanie parametrov modulátora

Test interloku HVOC

Test interloku MOD

Test presnosti pozícií E-ramien

Čistenie a kontrola E-ramien

Kontrola rentgenky a vyčistenie vysokonapäťových konektorov

Kontrola hadíc chladenia a výmenníka tepla

Kontrola a vyčistenie X-ray generátora

Meranie kV a mA

Test funkčnosti elektrónových aplikátorov

Optická kontrola pevných klinov

Kontrola a prípadné premazanie vrchného a spodného kolimačného systému Premazanie ložiska kolimátora

Kontrola a premazanie zdvíhacieho mechanizmu stola

Vyčistenie, kontrola a premazanie posuvov stola

Overenie funkčnosti koncových spínačov

Overenie funkčnosti ručných a bočných ovládačov

Kontrola ochrannej fólie vrchnej dosky stola

Vyčistenie, kontrola a premazanie rotačného mechanizmu stola

Základné naladenie všetkých energií

Porovnanie parametrov riadiacej konzoly

Porovnanie parametrov výstupu počas rotácie gantry

Zálohovanie údajov na disketu

Vykonanie kompletného módu rannej kontroly

Porovnanie parametrov výstupu počas rotácie gantry

Zálohovanie údajov na disketu

Vykonanie kompletného módu rannej kontroly

Nastavenie laserov

ACUITY

Príprava zariadenia na kontrolu

Kontrola núdzových vypínacích tlačidiel

Test blokovania pohybov

Kontrola bezpečnostných interlokov

Kontrola ovládacích prvkov

Údržba pracovnej stanice

Kontrola systémových chýb

Kontrola verzií software

Kontrola rentgenky, vyčistenie a premazanie vysokonapäťových konektorov

Kontrola rtg generátora

Kontrola a vyčistenie stojanu

Kontrola vzduchového chladenia v gantry

Kontrola kolimátora

Kontrola ramena obrazového detektora

Kontrola obrazového detektora

Kontrola stola

Kontrola ručného ovládača Self Test

Kontrola bočných ovládacích panelov

Kontrola funkčnosti dverného spínača

Kontrola výstražných svetiel rtg

Kontrola počítadla zahrievania rentgenky

Kontrola parametrov RTG – kV, mA,ms,mAs

Kontrola stola v izocentre

Kontrola vertikálneho pohybu stola

Kontrola odčítania polohy mechanických pohybov

Test DSP - digitálneho projektora

Kontrola zhody radiačného a svetelného poľa

Meranie softwarovej zhody vzdialenosti, uhla a plochy

Kontrola zobrazovania

Kalibrácia obrazového detektora – ak je potrebné

Test obrazu na vysoké rozlíšenie

Test obrazu na stupne šedi

Kontrola funkčnosti jasovej automatiky

Test obrazu na nízke rozlíšenie

Kontrola antikolízneho kapacitného detektora - kolimátor

Kontrola funkčnosti elektrónových aplikátorov

Kontrola funkčnosti CT filtrov

Kontrola a vyčistenie chladiaceho systému kolimátora

Kontrola, vyčistenie a premazanie vertikálneho posuvu stola

Kontrola, vyčistenie a premazanie priečneho a pozdĺžneho posuvu stola

Kontrola, vyčistenie a premazanie rotácie stola

Kontrola a vyčistenie digitalizačnej jednotky Paxscan

**Príloha č.3 zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

**Subdodávateľ – iná osoba v zmysle § 34 ods. 3 (osoba využitá pri preukazovaní splnenia podmienok účasti týkajúcich sa technickej spôsobilosti alebo odbornej spôsobilosti):**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.*

Poskytovateľ vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

**Za poskytovateľa:**

Meno: .................................................

Funkcia: .............................................

Podpis: ...............................................